**REGULAMENT**

CONCURSUL DE ESEURI ȘI POEZIE

“SFINȚII ÎNCHISORILOR”, BOTOȘANI, 2020

**Organizatori:** Concursul este organizat de **FRĂȚIA ORTODOXĂ „SF. MARE MUCENIC GHEORGHE PURTĂTORUL DE BIRUINȚĂ”** și **ASOCIAȚIA „SCUT BOTOȘĂNEAN”** în parteneriat cu Seminarul Teologic Liceal Ortodox „Sf. Gheorghe”, Botoșani și Colegiul Național „Mihai Eminescu”, Botoșani.

**Scopul proiectului:** Concursul își propune să scoată în evidență rolul și importanța jertfei pătimitorilor din închisorile comuniste, precum și viziunea tinerilor elevi privind transformările profunde pe care instaurarea brutală a comunismului le-a produs în societatea românească. Mărturisirea de credință ca atitudine ziditoare și mîntuitoare a sufletului românesc; portrete ale martirilor din închisorile comuniste.

**Descrierea grupului ţintă:** Concursul se adresează elevilor din clasele V-XII din Județul Botoșani.

**Criterii de eligibilitate:**

* Vor fi luate în considerare numai lucrările care au ca subiect dimensiunea mîntuitoare a sacrificiului românilor prigoniți în temnițele comuniste.
* Vor fi luate în considerare numai lucrări originale, care nu au mai fost publicate sau prezentate în cadrul altor proiecte, conferinţe sau concursuri.
* Vor fi luate în considerare numai lucările cu autor unic, fiecare participant putând concura cu un singur eseu/o singură poezie.
* Nu vor fi luate în considerare lucrările bazate pe plagiat sau copy-paste
* Nu vor fi luate în considerare lucrările care nu au cel puțin **2 (două) cărți** în bibliografie (categoria eseuri)
* Bibliografia on-line a concursului:
* http://ciprianvoicila.blogspot.com/2013/11/carti-fundamentale-despre-sfintii.html?fbclid=IwAR0qjiyE7TKtYZiFINugtU2b1\_1CVmUXrphxcxyQl0yFE-omENsHvbxKYKg
* Nu vor fi luate în considerare lucrările care vor avea mai mult de 25% citate din cărți. (categoria eseuri)

**Condiţii de redactare:**

* Eseurile vor fi redactate în limba română
* Eseurile vor fi acceptate numai în format Word sau PDF
* Eseurile trebuie să conțină **maximum** **3000 de cuvinte**
* Paginația folosită va fi cea implicită a programului Microsoft Word
* Pentru textul folosit în compunerea eseului se va folosi Times New Roman 12 iar spațierea între rînduri va fi de 1,5 linii
* Pentru eventualele note de subsol se va folosi Times New Roman 10
* Notele de subsol pot fi trecute atît în partea de jos a paginii cît și la finalul lucrării

**Criterii de evaluare**

* **Raportarea la tema aleasă**

Corespondenţa dintre titlul temei şi conţinutul eseului.

* **Claritatea**

Mesajul eseului este bine conturat, formularea sa nu este ambiguă, lucrarea este organizată în jurul unei idei; formularea de comparaţii între caracteristici ale unor fenomene, activităţi, evenimente, procese.

* **Argumentare**

Ideile, teoriile prezentate sunt susţinute de argumente din bibliografie.

* **Coerenţa logică**

Eseul are o structură logică bine conturată; ideile exprimate au fluenţă şi sunt în legătură unele cu altele.

* **Utilizarea materialului bibliografic**

Sursele bibliografice sunt citate corespunzător, argumentele aduse sunt susţinute prin prezentarea diferitelor cercetări.

* **Originalitate, creativitate, inovaţie**

Modul deosebit prin care se abordează tema, prezentarea opiniilor personale bazate pe analiza diferitelor surse bibliografice.

* **Aspectul general al eseului**

Respectarea criteriilor de: gramatică, ortografie; aspectul estetic.

**Data limită de trimitere a lucrărilor este 22 mai 2020**.

Eseurile vor fi trimise la adresa de email **scutbotosanean@yahoo.com**.

Pentru ca evaluarea să fie cît mai obiectivă, vă rugăm să vă semnați cu un nume asociat cu adresa de e-mail nou creată de la care va fi trimis eseul. Este obligatoriu ca numele autorilor să nu fie specificat. În acest sens, textele vor fi trimise de pe o adresă de e-mail care să nu fie asociată cu numele acestora (pentru contul de e-mail se poate folosi, de exemplu, titlul eseului propus).

Fiecărui autor i se va confirma primirea eseului.

**Juriul va fi format din:**

* **Corina Țifrea - profesor la Seminarul Teologic Liceal Ortodox „Sf. Gheorghe” Botoșani**
* **Alina Purice – profesor la Colegiul Național „Mihai Eminescu” Botoșani**
* **Florentina Toniță – jurnalist**
* **Marius Rîznic – profesor la Seminarul Teologic Liceal Ortodox „Sf. Gheorghe” Botoșani.**

**Premii acordate:**

* **Premiul I – 250 RON**
* **Premiul II – 150 RON**
* **Premiul III – 100 RON**
* **Mențiuni - 50 RON**

**Termene limită şi etapele concursului**

* **10 februarie 2020:** lansarea concursului
* **22 mai 2020:** termenul limită pentru trimiterea eseurilor
* **25 mai – 26 mai 2020:** juriul desemnat va anunţa câştigătorii
* **28 mai 2020:** Gala de premiere a câștigătorilor